
DR.30.10.2008 109 
 
 
ke sana?  Mereka melihat kemudahan-kemudahan infrastruktur pun tidak lengkap dan 
dasar tidak jelas, tidak ada usaha untuk mempromosi pelaburan.   
■1910 

Jadi, kalau itu berlaku tidak datang ke negeri Cik Siti Wan Kembang, itu bukan 
masalah kita lah.  Mungkin Yang Berhormat dari Pasir Mas boleh membisikkan kepada 
Menteri Besar supaya beliau boleh mengepalai satu rombongan.  Saya tidak pernah dengar 
Menteri Besar Kelantan mengepalai satu rombongan untuk membuat satu pelaburan ke luar 
negara.  Jadi, demikian juga kategori yang lain.  Yang Berhormat dari Gombak 
menyebutkan sama ada kita hendak mengamalkan dasar yang agak berbeza kerana 
mereka ini tidak dipimpin oleh Barisan Nasional, jauh sekali.  Itu tidak kita lakukan.  Ahli 
Yang Berhormat pun tahu, saya tidak pernah pun mengatakan kalau hendak datang ke 
Malaysia, pilihlah ke negeri-negeri yang dipimpin oleh Barisan Nasional. 

Sistem pendidikan negara kita menyebabkan orang keluar saya fikir tidak betul.  Ini 
kerana dengan sebab sistem pendidikan negara kita yang agak tersusun, banyak 
melahirkan tenaga-tenaga mahir, banyak melahirkan modal-modal insan yang diperlukan 
oleh sektor industri yang berteknologi tinggi.  Maka, hari ini mereka datang ke Malaysia.  Ini 
satu daripada tarikan kita kerana kita telah menyediakan banyak sumber tenaga yang 
terlatih walaupun sekarang ini keperluan untuk tenaga yang terlatih dalam bidang teknologi 
tinggi masih belum mencukupi.  Ini masih perlu kita tingkatkan lagi kerana industri yang 
akan masuk ke Malaysia daripada beberapa tahun yang lepas dan akan datang adalah 
industri yang berteknologi tinggi yang bernilai tambah dan juga yang memerlukan modal 
yang besar. 

Kita tidak perlu lagi industri yang kata menggunakan intensif pekerja yang pernah 
kita buat dalam tahun-tahun 60-an, 70-an dahulu Tuan Yang di-Pertua.  Sekarang itu bukan 
lagi dasar kita.  Kita sudah pun membuat pilihan atau pun selective industry yang 
berteknologi tinggi sahaja.  Sebab itulah perhatian kita adalah pada industri yang saya 
sebutkan tadi untuk membangunkan negara kita pada masa-masa yang akan datang.   

Soal FTA dengan Amerika Syarikat, ini masih lagi dalam peringkat perundingan.  
Kita telah mulakan beberapa bulan yang lepas untuk berbincang tetapi banyak perkara 
belum lagi diputuskan.  Apa yang disebutkan bidang-bidang yang dianggap contentious, 
perkara-perkara yang berhubung kait dengan soal intellectual property, hak harta intelek 
yang berkaitan dengan government procurement dengan izin, iaitu kontrak-kontrak yang 
dikeluarkan oleh kerajaan ataupun yang berkaitan dengan soal perburuhan dan 
sebagainya.  Banyak perkara-perkara yang belum dapat kita bereskan.  Kabinet telah 
memberikan kita satu mandat baru untuk membolehkan kita mengadakan rundingan 
seterusnya tetapi kita tidaklah orang kata terburu-buru Yang Berhormat.   

Kita perlu mengambil kira semua fakta kerana kalau pun hendak dipersetujui 
perjanjian ini ialah suatu yang boleh memberikan keuntungan kepada Malaysia.  Kita tidak 
akan kompromi kalau ada perkara-perkara yang kita fikir merugikan Malaysia.  Jadi, sebab 
itu kita sudah pun mulakan dan mungkin pada bulan hadapan kita akan lagi mengadakan 
satu mesyuarat di kalangan pegawai-pegawai sebelum kita mengadakan perundingan 
terus.  Mungkin sekarang ini ada pilihan raya di Amerika Syarikat.  Kita hendak lihat apakah 
perubahan dari segi pentadbiran di sana dan selepas itu kita akan teruskan rundingan 
walaupun kita tidak tetapkan time line bila masa kah kita boleh selesaikan masalah dengan 
Amerika Syarikat ini. 

Datuk Wira Ahmad Hamzah [Jasin]:  [Bangun] 

Tan Sri Haji Muhyiddin bin Haji Mohd. Yassin:  Tuan Yang di-Pertua, Ahli Yang 
Berhormat dari Batu Pahat telah pun menekankan supaya Malaysia mempunyai 
perancangan yang rapi untuk menarik pelabur-pelabur dari Amerika Syarikat dan Eropah. 

Tuan Haji Mahfuz bin Omar [Pokok Sena]:  [Bangun] 

Timbalan Yang di-Pertua [Datuk Dr. Haji Wan Junaidi Tuanku Jaafar]:  Yang 
Berhormat Menteri, ada tiga bangun.  Yang pertama ... 

Tan Sri Haji Muhyiddin bin Haji Mohd. Yassin:  Boleh saya jelaskan ini dahulu 
Yang Berhormat. 



Jadi, kalau itu berlaku tidak datang ke negeri Cik Siti Wan Kembang, itu bukan masalah kita lah. Mungkin Yang Berhormat dari Pasir Mas boleh membisikkan kepada Menteri Besar supaya beliau boleh mengepalai satu rombongan. Saya tidak pernah dengar Menteri Besar Kelantan mengepalai satu rombongan untuk membuat satu pelaburan ke luar negara. Jadi, demikian juga kategori yang lain. Yang Berhormat dari Gombak menyebutkan sama ada kita hendak mengamalkan dasar yang agak berbeza kerana mereka ini tidak dipimpin oleh Barisan Nasional, jauh sekali. Itu tidak kita lakukan. Ahli Yang Berhormat pun tahu, saya tidak pernah pun mengatakan kalau hendak datang ke Malaysia, pilihlah ke negeri-negeri yang dipimpin oleh Barisan Nasional. Sistem pendidikan negara kita menyebabkan orang keluar saya fikir tidak betul. Ini kerana dengan sebab sistem pendidikan negara kita yang agak tersusun, banyak melahirkan tenaga-tenaga mahir, banyak melahirkan modal-modal insan yang diperlukan oleh sektor industri yang berteknologi tinggi. Maka, hari ini mereka datang ke Malaysia. Ini satu daripada tarikan kita kerana kita telah menyediakan banyak sumber tenaga yang terlatih walaupun sekarang ini keperluan untuk tenaga yang terlatih dalam bidang teknologi tinggi masih belum mencukupi. Ini masih perlu kita tingkatkan lagi kerana industri yang akan masuk ke Malaysia daripada beberapa tahun yang lepas dan akan datang adalah industri yang berteknologi tinggi yang bernilai tambah dan juga yang memerlukan modal yang besar. Kita tidak perlu lagi industri yang kata menggunakan intensif pekerja yang pernah kita buat dalam tahun-tahun 60-an, 70-an dahulu Tuan Yang di-Pertua. Sekarang itu bukan lagi dasar kita. Kita sudah pun membuat pilihan atau pun selective industry yang berteknologi tinggi sahaja. Sebab itulah perhatian kita adalah pada industri yang saya sebutkan tadi untuk membangunkan negara kita pada masa-masa yang akan datang. Soal FTA dengan Amerika Syarikat, ini masih lagi dalam peringkat perundingan. Kita telah mulakan beberapa bulan yang lepas untuk berbincang tetapi banyak perkara belum lagi diputuskan. Apa yang disebutkan bidang-bidang yang dianggap contentious, perkara-perkara yang berhubung kait dengan soal intellectual property, hak harta intelek yang berkaitan dengan government procurement dengan izin, iaitu kontrak-kontrak yang dikeluarkan oleh kerajaan ataupun yang berkaitan dengan soal perburuhan dan sebagainya. Banyak perkara-perkara yang belum dapat kita bereskan. Kabinet telah memberikan kita satu mandat baru untuk membolehkan kita mengadakan rundingan seterusnya tetapi kita tidaklah orang kata terburu-buru Yang Berhormat. Kita perlu mengambil kira semua fakta kerana kalau pun hendak dipersetujui perjanjian ini ialah suatu yang boleh memberikan keuntungan kepada Malaysia. Kita tidak akan kompromi kalau ada perkara-perkara yang kita fikir merugikan Malaysia. Jadi, sebab itu kita sudah pun mulakan dan mungkin pada bulan hadapan kita akan lagi mengadakan satu mesyuarat di kalangan pegawai-pegawai sebelum kita mengadakan perundingan terus. Mungkin sekarang ini ada pilihan raya di Amerika Syarikat. Kita hendak lihat apakah perubahan dari segi pentadbiran di sana dan selepas itu kita akan teruskan rundingan walaupun kita tidak tetapkan time line bila masa kah kita boleh selesaikan masalah dengan Amerika Syarikat ini. Datuk Wira Ahmad Hamzah [Jasin]: [Bangun]. Tan Sri Haji Muhyiddin bin Haji Mohd. Yassin: Tuan Yang di-Pertua, Ahli Yang Berhormat dari Batu Pahat telah pun menekankan supaya Malaysia mempunyai perancangan yang rapi untuk menarik pelabur-pelabur dari Amerika Syarikat dan Eropah. Tuan Haji Mahfuz bin Omar [Pokok Sena]: [Bangun]. Timbalan Yang di-Pertua [Datuk Dr. Haji Wan Junaidi Tuanku Jaafar]: Yang Berhormat Menteri, ada tiga bangun. Yang pertama ... Tan Sri Haji Muhyiddin bin Haji Mohd. Yassin: Boleh saya jelaskan ini dahulu Yang Berhormat.